Hér að neðan eru nokkrir eldri bílar í eigu einstaklinga sem Costablanca hefur í umsjón og leyfi til að leigja út til lengri eða skemmri tíma. Allir bílarnir eru vel við haldnir, skoðaðir og með allar tryggingar í fullu gildi (ekki kaskótryggingar). Um hverja leigu er gerður sérstakur leigusamningur á íslensku en yfir sumarmánuðina er lágmarksleiga 1 vika.
Neðangreind verð miðast við að bífreiðarnar séu afhentar og skilað á Torreviejasvæðinu. Unnt að fá bifreið afhenta eða skila á Alicante flugvellinum og þarf þá að greiða 40 evrur í "ferjugjald"
Bifreið afhendist með fullan bensíntank og skal leigjandi afhenda bifreiðina með fullum tanki við lok leigutímans.
Leigjandi leggur fram kreditkortanúmer til tryggingar á því tjóni eða kostnaði sem hann kann að bera ábyrgð á.
Vel útlitandi 5 dyra Ford Focus station bensínbíll árgerð 2004. Bifreiðin er ekin um 90 þ. km og er í mjög góðu ástandi enda hefur verið vel hugsað um bílinn undanfarin ár.
Mjög rúmgóður 9 manna Hunday H1 bíll með háu þaki. Bíllinn er árgerð 2005 og díselbíll. Leðursæti - DVD skjár í farþegarými og mjög gott farangurspláss. Rennihurð á hægri hlið bílsins.
Hvítur 9 manna dísell Ford Transit bíll sem er árgerð 2004 og er í mjög góðu ástandi. Dráttarkrókur á bílnum og rennihurð á hægri hlið bílsins.
Mjög fallegur Bens Vito bensín bíll árgerð 2004 sem áður var í eigu breska sendiráðsins í Portúgal. Mikill lúxusbíll sem mikið er lagt í. Leðurklæddir kapteinstólar í bílnum .
Skemmtilegur lítill og sjarmerandi Fiat Punto bensín blæjubíll sem er vinsælt að snattast á í sólinni á Spáni. Spennandi kostur fyrir þá sem hafa dreymt um að aka um í rauðum blæjubíl.
Höfum til leigu 3 vespur (125 cc) sem unnt er að leigja í nokkra daga í senn en lágmarksleiga eru 3 dagar.